बारात से लौट रहे दूल्हे के परिवार की कार बस से भिड़ी, 5 की मौत
इधर... ट्रकने बाइक सवार तीन युवकों को मारी टक्कर, दो की मौत
अलवर.| खैरथलमार्ग पर ततारपुर चौराहे के पास बुधवार सुबह करीब 9 बजे ट्रक ने बाइक सवार तीन युवकों को टक्कर मार दी। दुर्घटना में रसगन निवासी महिपाल की मौके पर ही मौत हो गई। सूरदास उर्फ नरेश की अलवर के सामान्य चिकित्सालय में उपचार के दौरान मौत हो गई जबकि मुकेश घायल हो गया। प्रत्यक्षदर्शियों ने बताया कि दुर्घटना इतनी भीषण थी कि महिपाल के शव के दो टुकड़े हो गए। तीनों बाइक सवारों के ऊपर से ट्रक निकल गया।
कुचामन सिटी/मौलासर (नागौर)| नागौरके मौलासर थाना क्षेत्र में डीडवाना-सीकर रोड पर दीनदारपुरा गांव के निकट मंगलवार देर रात एक बारात की बस और कार की टक्कर से 5 जनों की मौत हो गई जबकि दो मासूम गंभीर रूप से घायल हो गए। कार में सवार लोग भी बारात में शरीक होकर वापस अपने घर लौट रहे थे।
लाडनूं क्षेत्र के बलदू गांव निवासी कानपुरी भारती के इकलौते पुत्र सत्यनारायण गोस्वामी की बारात मंगलवार को सीकर जिले के बाजोर गांव गई थी। बारात में शरीक होकर रात्रि में एक कार में सवार होकर दूल्हे की बहन आरती अपने बच्चों प्रभात विशाल के साथ ही चाचा गोपाल भारती, चचेरे भाई राकेश, जीजा श्रीपालपुरी और अपनी सहेली राजूदेवी के साथ वापस बलदू के लिए रवाना हुई। रात करीब 12 बजे उनकी कार दीनदारपुरा गांव के बस स्टैंड के पास सामने से सांडवा से पूरणपुरा लौट रही एक बारात की बस से भिड़ गई। दुर्घटना के बाद मौके पर अफरातफरी मच गई। दुर्घटना में कार में सवार दूल्हे की बहन सांडास (लाडनूं) निवासी आरती (46) पुत्री कान भारती प|ी नरपतपुरी, चाचा निवासी बलदू (लाडनूं) निवासी गोपाल भारती (46) पुत्र चतर भारती, चचेरा भाई राकेश भारती (19) पुत्र हनुमान भारती, जीजा राबड़ियावाद (परबतसर) श्रीपालपुरी (25) पुत्र केशापुरी की मौके पर ही मौत हो गई। आरती की सहेली बलदू निवासी राजूदेवी(25) पुत्री पुरखाराम जाट को जयपुर रेफर कर दिया गया जहां पर उसकी मौत हो गई। हादसे में आरती के पुत्र प्रभातपुरी (6) विशाल (4) पुत्र नरपतपुरी को गंभीर अवस्था में डीडवाना के बांगड़ अस्पताल में प्राथमिक उपचार के बाद जयपुर रेफर कर दिया गया। दुर्घटना को लेकर दूल्हे के पिता कानपुरी ने मौलासर थाने में रिपोर्ट दी है।
hin_Deva hin_Deva hin_Deva hin_Deva hin_Deva